CELEX: 32010R1241
Language: sl
Date: 2010-12-20 00:00:00
Title: Izvedbena uredba Sveta (EU) št. 1241/2010 z dne 20. decembra 2010 o spremembi Uredbe (ES) št. 452/2007 o uvedbi dokončne protidampinške dajatve na uvoz likalnih desk s poreklom med drugim iz Ljudske republike Kitajske

22.12.2010   
            
            
               SL
            
            
               Uradni list Evropske unije
            
            
               L 338/8
            
         IZVEDBENA UREDBA SVETA (EU) št. 1241/2010
   z dne 20. decembra 2010
   o spremembi Uredbe (ES) št. 452/2007 o uvedbi dokončne protidampinške dajatve na uvoz likalnih desk s poreklom med drugim iz Ljudske republike Kitajske
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1515/2001 z dne 23. julija 2001 o ukrepih, ki jih Skupnost lahko uvede na podlagi poročila, ki ga sprejme Organ STO za reševanje sporov v zvezi s protidampinškimi in protisubvencijskimi zadevami (1), in zlasti člena 2(1) Uredbe,
   ob upoštevanju predloga, ki ga je po posvetovanju s svetovalnim odborom predložila Evropska komisija,
   ob upoštevanju naslednjega:
   A.   POSTOPEK
   
   1.   Veljavni ukrepi
   
   
               (1)
            
            
               Po protidampinški preiskavi v zvezi z uvozom likalnih desk s poreklom iz Ljudske republike Kitajske (v nadaljnjem besedilu: LRK) in Ukrajine (v nadaljnjem besedilu: prva preiskava) so bili z Uredbo Sveta (ES) št. 452/2007 z dne 23. aprila 2007 (2) uvedeni protidampinški ukrepi. Navedena uredba je začela veljati 27. aprila 2007.
            
         
               (2)
            
            
               Opozoriti je treba, da je bila stopnja dokončne protidampinške dajatve na likalne deske, ki jih proizvaja kitajski proizvajalec izvoznik, družba Since Hardware (Guangzhou) Co., Ltd („družba Since Hardware“), 0 %, medtem ko se je za ostale kitajske proizvajalce izvoznike gibala med 18,1 in 38,1 %. Po naknadnem vmesnem pregledu so se te stopnje dajatve povečale do 42,3 % z Izvedbeno uredbo Sveta (EU) št. 270/2010 z dne 29. marca 2010 o spremembi Uredbe (ES) št. 452/2007 (3).
            
         2.   Začetek sedanjega postopka
   
   
               (3)
            
            
               Komisija je 2. oktobra 2009 z obvestilom, objavljenim v Uradnem listu Evropske unije
                   (4) (v nadaljnjem besedilu: obvestilo o začetku), napovedala začetek protidampinške preiskave v skladu s členom 5 Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (5) (v nadaljnjem besedilu: osnovna uredba) o uvozu likalnih desk s poreklom iz LRK v Unijo, omejene na družbo Since Hardware. V obvestilu o začetku je Komisija napovedala tudi začetek pregleda v skladu s členom 2(3) Uredbe (ES) št. 1515/2001, da se omogočijo potrebne spremembe Uredbe (ES) št. 452/2007 na podlagi poročila pritožbenega organa STO z naslovom: Mehika - dokončni protidampinški ukrepi za goveje meso in riž (AB-2005-6) (6). V tem poročilu je v odstavkih 305 in 306 določeno, da se proizvajalec izvoznik, za katerega se v prvotni preiskavi ni ugotovilo, da izvaja damping, izključi iz obsega dokončnega ukrepa, ki je bil uveden po preiskavi, in se za njega ne smejo izvajati upravni pregledi in pregledi v zvezi s spremenjenimi okoliščinami.
            
         3.   Izključitev družbe Since Hardware iz dokončnega protidampinškega ukrepa, uvedenega z Uredbo (ES) št. 452/2007
   
   
               (4)
            
            
               Družbo Since Hardware bi bilo treba izključiti iz dokončnega protidampinškega ukrepa, uvedenega z Uredbo (ES) št. 452/2007, da družba Since Hardware ne bi istočasno padla na področje uporabe dveh protidampinških postopkov –
            
         SPREJEL NASLEDNJO UREDBO:
   Člen 1
   Uredba (ES) št. 452/2007 se spremeni:
   V členu 1(2) se v preglednici črta vnos za družbo Since Hardware (Guangzhou) Co., Ltd in vnos „vse druge družbe“ se nadomesti z vnosom „vse druge družbe (razen družbe Since Hardware (Guangzhou) Co., Ltd, Guangzhou – dodatna oznaka TARIC A784)“.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. decembra 2010
      
         
            Za Svet
         
         
            Predsednica
         
         J. SCHAUVLIEGE
      
   
   
      (1)  UL L 201, 26.7.2001, str. 10.
   
      (2)  UL L 109, 26.4.2007, str. 12.
   
      (3)  UL L 84, 31.3.2010, str. 13.
   
      (4)  UL C 237, 2.10.2009, str. 5.
   
      (5)  UL L 343, 22.12.2009, str. 51.
   
      (6)  WT/DS295/AB/R, 29. november 2005.